****

**Tárgy: Ingatlan csereszerződés**

**jóváhagyása**

**ELŐTERJESZTÉS**

**Csemő Község Képviselő-testületének**

**2019. április 30-án tartandó ülésére**

Tisztelt Képviselő-testület!

Tokaji Róbert 2713 Csemő, Arany J. u. 28. sz. alatti lakos azzal a kéréssel fordult az Önkormányzathoz, hogy a tulajdonát képező csemői 380/1 hrsz-ú (798 m2) és 380/2 hrsz-ú (799 m2) kivett beépítetlen terület megnevezésű ingatlanait felajánlja az Önkormányzat részére a lakóingatlanával szemben levő területen ugyanakkora méretű telekért cserébe. A felajánlott ingatlanok a Petőfi utca végén találhatóak, jelenleg is az Önkormányzat használja útépítési anyag tárolására.

A kérelemről 2018. október 30-án tárgyalt a Képviselő- testület, 59/2018. (10.30.) számú határozatával elrendelte az önkormányzat tulajdonát képező csemői 340 hrsz-ú, 7654 m2 területű, kivett beépítetlen terület megnevezésű ingatlanának építési telkekre történő felosztását. A vázrajz elkészült, a terület felosztása során 6 új telek alakult ki, közte két akkora területnagyságú is (340/4 és 340/5 hrsz.) ami négyzetméterre azonos a cserélendő területtel.

Javasolom, hogy a csere tárgyában az október 30-án hozott testületi elvi hozzájárulást erősítse meg, és járuljon hozzá az ingatlancseréhez a határozati javaslat tartalma szerint.

**……/2018. (10. 30.) határozat**

**Csemő Község Önkormányzatának Képviselő-testülete**

**a tulajdonát képező csemői 340/4 és 340/5 hrsz-ú ingatlanjait**

**elcseréli Tokaji Róbert Csemő,Arany J. u. 28 sz. alatti lakos**

**tulajdonát képező csemői 380/1 és 380/2 hrsz-ú ingatlanokra.**

**Felhatalmazza a polgármestert a csereszerződés aláírására.**

**Határidő: azonnal.**

**Felelős: polgármester.**

Csemő, 2019. április 24.

Dr. Lakos Roland

polgármester