**Tárgy: Civil szervezetek támogatására**

**kiírt pályázatok elbírálása**

**ELŐTERJESZTÉS**

**Csemő Község Képviselő-testületének**

**2019. április 30-án tartandó ülésére**

**Tisztelt Képviselő-testület!**

A Csemő Község Önkormányzata 2019. március 26-i ülésén 11/2019. (03.26.) határozatával döntött a **községi székhelyű és a községben tevékenykedő társadalmi szervezetek számára elnyerhető, vissza nem térítendő támogatásra vonatkozó pályázat kiírásáról.**

A megadott határidőig 7 pályázat érkezett az alábbi igényekkel:

|  |  |  |
| --- | --- | --- |
| Csemői Gyöngyvirág Nyugdíjas Egyesület | 250.000.- | Egyesületi programok szer-vezése, |
| Csemői Polgárőrség | 250.000.- | Szolgálat ellátása, felszerelés javítása |
| Csemői Faluvédő – és Szépítő Egyesület | 500.000.- | A virágvásár megrendezése és a „Virágos Csemő” mozgalom díjazása |
| Gyermekünkért Alapítvány | 100.000.- | Nyári erdei táborra, benne kirándulásra |
| Zöldhalmi Barátok Egyesülete | 200.000.- | Rendezvényeken részvétel, „Zöldhalmi családi nap” és Mihály napi bál megrendezésére |
| Csemői Iskoláért Alapítvány | 50.000.- | ballagás támogatása szabadidő hasznos eltöltése |

*Emlékeztetem a Tisztelt Képviselőket, hogy az önkormányzat 2019. évi költségvetésében a korábbi évek támogatásának fele összegében (1.200.000.-Ft) került tervezésre a helyi civil szervezetek támogatási kerete.*

Javaslom a támogatást az alábbiak szerint elosztani:

* Csemői Gyöngyvirág Nyugdíjas Egyesület, Csemői Polgárőrség, Csemői Faluvédő – és Szépítő Egyesület 250-250 e Ft.
* Gyermekünkért Alapítvány, Zöldhalmi Barátok Egyesülete 100-100 e Ft.
* Csemői Iskoláért Alapítvány 50 e Ft.

*Indokolás:*

*Az idei évi kiemelt feladataink (virágos verseny, cikluszárás) kapcsán kértem a civil szervezetek együttműködését abban, hogy a ciklus során megszokott mértékű önkormányzati támogatás fele mértékére nyújtsanak be az idei évben igényt – ezzel is segítve az idei évi eredményességünket.*

*Ezt az igényt két szervezet nem értette meg: a CSEMŐI FALUVÉDŐ ÉS SZÉPÍTŐ EGYESÜLET és a ZÖLDHALMI BARÁTOK EGYESÜLETE. Nem tudom eldönteni, hogy azért nem értették meg, mert a képviselőjük nem figyelt a megbeszélésen, vagy azért nem, mert úgy voltak vele, hogy mindegy mit kér a polgármester, beadjuk, ahogy szoktuk és „majd lesz valami”.*

*Fele részben javaslom a támogatásukat.*

Kérem a Tisztelt Képviselő-testületet, hogy az előterjesztést megtárgyalni és a támogatásról dönteni szíveskedjenek.

**\* \* \***

Jelentem továbbá, hogy a helyi civil szervezeteken kívül mai napig a lentebb írt egyesületek, alapítványok terjesztettek elő támogatási kérelmet:

TŰZOLTÓSÁG – nem jelölt meg támogatási igényt,

CEGLÉDI MENTŐÁLLOMÁS - nem jelölt meg támogatási igényt,

CEGLÉDI RENDŐRKAPITÁNYSÁG – nem jelölt meg támogatási igényt,

REFORMÁTUS EGYHÁZ - 70.000.-Ft-ot kér a nyári gyermekhét megrendezéséhez

*Javaslatom:*

*TŰZOLTÓSÁG – 100.000.-Ft, ahogy a tavalyi évben*

*MENTŐÁLLOMÁS – 100.000.-Ft, ahogy a tavalyi évben*

*CEGLÉDI RENDŐRKAPITÁNYSÁG – 100.000.-Ft, ahogy a tavalyi évben*

*REFORMÁTUS EGYHÁZ - 70.000.-Ft, ahogy a tavalyi évben*

Kérem a Tisztelt Képviselő-testületet, hogy az előterjesztést megtárgyalni és a támogatásról dönteni szíveskedjenek.

Csemő, 2019. április 24.

Dr. Lakos Roland

polgármester